**ՀԱՇՎԵՏՎՈՒԹՅՈՒՆ**

**ԳՈՐԾՈՒՂՄԱՆ ԱՐԴՅՈՒՆՔՆԵՐԻ ՄԱՍԻՆ**

**1․ Անունը, ազգանունը, զբաղեցրած պաշտոնը՝**

Տիգրան Գրիգորյան, մակրոտնտեսական քաղաքականության վարչության իրական հատվածի կանխատեսումների և վերլուծությունների բաժնի գլխավոր մասնագետ

**2. Գործուղման վայրը և ժամկետները`** Ավստրիայի Հանրապետություն,ք. Վիեննա, 2024թ. սեպտեմբերի 23-ից հոկտեմբերի 4-ը ներառյալ:

**3. Հրավիրող կողմը**` Արժույթի միջազգային հիմնադրամ

**4. Գործուղման նպատակը (աշխատանքային ո՞ր խնդրի լուծման համար էր նախատեսված գործուղումը)**`

 Գործուղման նպատակն էր մասնակցել «Մակրոտնտեսական կառավարումը ռեսուրսներով հարուստ երկրներում» խորագրով դասընթացին, որի ընթացքում ներկայացվել են ռեսուրսներով հարուստ երկրներում տնտեսության վերլուծության, հարկաբյուջետային, դրամավարկային, փոխարժեքի, ինչպես նաև կառուցվածքային քաղաքականությունների առանձնահատկությունները, էներգետիկ համակարգի վերափոխումների հնարավորությունները և առկա մարտահրավերները, ինչպես նաև ռեսուրսների կառավարման թափանցիկության հիմնահարցերը։ Դասընթացն ամփոփվել է Ղազախստանի մակրոտնտեսական իրավիճակի վերլուծությամբ, արդյունքների ամփոփմամբ և ներկայացմամբ։ Դասընթացն ուղեկցվել է նաև գործնական պարապմունքներով, որտեղ մակրոտնտեսական վերլուծության գործիքակազմի առանձին բաղադրիչների կիրառմամբ վերլուծվել են առանձին երկրների փաստացի տվյալները և կատարվել համապատասխան եզրահանգումներ։

 Ընդհանուր առմամբ, դասընթացն ուներ հստակ ուղղվածություն և հիմնականում ընդգրկում էր ռեսուրսներով հարուստ երկրներում մակրոտնտեսական վերլուծությունների և քաղաքականությունների առանձնահատկությունների բացահայտման գործնական հիմնահարցերը։

**5. Քննարկված թեմաները**`

1. Ապրանքային շուկաներ
2. Տնտեսական աճ և բնական ռեսուրսներ
3. Ներառական աճ և բնական ռեսուրսներ
4. Տնտեսության դիվեսիֆիկացիա և բնական ռեսուրսներ
5. Հարկաբյուջետային բենչմարկեր
6. Հարկաբյուջետային շրջանակները ռեսուրսներով հարուստ երկրներում
7. Հարուստության ֆոնդեր
8. Դրամավարկային և փոխարժեքի ռեժիմները ռեսուրսներով հարուստ երկրներում
9. Մակրոտնտեսական և ֆինանսական քաղաքականություններն՝ ուղղված ռեսուրսային հոսքերի կառավարմանը
10. Հարկաբյուջետային ռեժիմները և բնական ռեսուրսների կառավարման թափանցիկությունը
11. Էներգետիկայի սուբսիդավորման բարեփոխումները
12. Էներգետիկայի վերափոխման հնարավորությունները և մարտահրավերները

**6. Հանդիպումները, ելույթները, բարձրացված կամ քննարկված հարցերը`**

 Դասընթացում ընդգրկված թեմաների շրջանակներում իրականացվել են գործնական աշխատանքներ՝ տեսական գիտելիքների պրակտիկ կիրառման նպատակով: Իրականացվել են նաև տարբեր խմբային աշխատանքներ, մասնագիտական խաղեր, պատրաստվել շնորհանդեսներ, որոնք ներկայացվել և քննարկվել են դասընթացի մասնակիցների հետ։ Միաժամանակ շնորհանդեսի միջոցով դասընթացի մասնակիցներին և դասընթացավարներին ներկայացվել են դասընթացն ամփոփող և խմբի կողմից կատարված գործնական աշխատանքների, քննարկումների արդյունքները:

**7. Հանդիպման կամ հավաքի ժամանակ ընդունված որոշումները, պայմանավորվածությունները, ստորագրված փաստաթղթերը.**

Այդպիսիք առկա չեն։

**8. Առաջարկությունները, դրանց ընթացք տալու վերաբերյալ առաջարկները՝ եղանակը, ձևը, ժամկետները, պատասխանատուները, ակնկալվող արդյունքները.**

Այդպիսիք առկա չեն։

**9․ Ստորագրությունը, ամսաթիվը։**

 **07 հոկտեմբեր, 2024թ.**